
    REPUBLIKA HRVATSKA
 OPĆINSKI SUD U ZLATARU
STALNA SLUŽBA U PREGRADI
Pregrada, Ul. Stjepana Radića 6
             Poslovni broj: Z-15174/2026-5


  R E P U B L I K A   H R V A T S K A

R J E Š E N J E

I

O G L A S


	Općinski sud u Zlataru, Stalna služba u Pregradi, po sutkinji tog suda Sanji Leskovar - Hostić, kao sucu pojedincu, u zemljišnoknjižnom predmetu predlagateljice Josipe Novak iz Pregrade, Kostelsko 33, OIB 49661196048, radi pojedinačnog zemljišnoknjižnog ispravnog postupka, dana 10. studenog 2026.,

r i j e š i o  j e :

	I. Temeljem čl. 210. Zakona o zemljišnim knjigama (NN 63/19, 128/22,155/23 i 127/2024, dalje - ZZK) otvara se pojedinačni zemljišnoknjižni ispravni postupak na nekretninama:

- čkbr. 3214/1 Dugi falati, livada, površine 266 m2, upisana u zk.ul. 2509 k.o. Kostel, na kojoj je upisano pravo suvlasništva u korist:

1. Suvlasnički dio: 16/112 dijela, Filipčić Štefanija, Krapinske Toplice, A. Mihanovića 1
2. Suvlasnički dio: 96/112 dijela, Novak Josipa, Kostelsko 33, Pregrada (predlagateljica)

- čkbr. 317 Jančinovo du. falati, oranica, površine 493 m2, upisana u zk.ul. 2576 k.o. Kostel, na kojoj je upisano pravo suvlasništva u korist:

1. Suvlasnički dio: 6/7 dijela, Novak Josipa, Kostelsko 33, Pregrada (predlagateljica)
2. Suvlasnički dio: 96/112 dijela, Filipić Štefanija, Krapinske Toplice, A. Mihanovića 1

- čkbr. 249/5 Krč, oranica, površine 496 m2, upisana u zk.ul. 3007 k.o. Kostel, na kojoj je upisano pravo suvlasništva u korist:

1. Suvlasnički dio: 1/2 dijela, Cajhen Milan, Kostelsko 33 
2. Suvlasnički dio: 1/2 dijela, Cajhen Mirko, Kostelsko 32, Pregrada

- čkbr. 249/8 Krč, voćnjak, površine 550 m2, upisana u zk.ul. 2316 k.o. Kostel, na kojoj je upisano pravo vlasništva u korist:

Cajhen Marija, Kostelsko, u 1/1 dijela

	Ovim postupkom predlagateljica predlaže da se ispravi sadržaj zemljišne knjige za naprijed navedene nekretnine, te da se donese odluka o upisu prava vlasništva na ime predlagateljice.

	II. Temeljem čl. 211. st. 1.  ZZK-a, 

o g l a š a v a  s e

	da je pri Općinskom sudu u Zlataru, Stalnoj službi u Pregradi, otvoren pojedinačni ispravni postupak kojim predlagateljica zahtijeva da se na navedenim nekretninama provede postupak i ispravi upis na način da se umjesto dosadašnjih suvlasnika/vlasnika upiše pravo vlasništva u korist predlagateljice:

Josipe Novak iz Pregrade, Kostelsko 33, OIB 49661196048, u 1/1 dijela.

	O otvaranju i provođenju pojedinačnog ispravnog postupka objavit će se oglas na e-Oglasnoj ploči suda, oglasnoj ploči DGU, PUK Krapina, Ispostava za katastar nekretnina Pregrada i oglasnoj ploči Grada Pregrade. 

Pozivaju se zainteresirane osobe da u roku od 30 dana od dana objave oglasa na e-Oglasnoj ploči suda, podnesu svoje prijedloge ili prigovore u vezi predmetnog postupka.

III. Određuje se zabilježba pokretanja i otvaranja pojedinačnog ispravnog postupka na nekretninama pod točkom I. rješenja, a provedba se nalaže ovome sudu, Zemljišnoknjižnom odjelu Pregrada. 

IV. Određuje se očevid i rasprava za ispravak zemljišnoknjižnog stanja na nekretninama navedenima pod točkom I. rješenja, za dan 

18. prosinca 2026. u 13,00 sati

a na istu se pozivaju: 
1. predlagateljica
2. suvlasnici upisani u zemljišnim knjigama 
3. sudski vještak za geodeziju iz GEO-TNT d.o.o. Pregrada
4. sve zainteresirane osobe koje polažu pravo na predmetne nekretnine

	Izostanak pozvanih osoba ne odgađa održavanje rasprave za ispravak, niti znači da je osoba koja nije pristupila povukla svoju prijavu ili prigovor, niti da ista priznaje tuđe prijave ili prigovore.

	V. Poziva se predlagateljica na platež predujma u iznosu od 324,22 EUR (za troškove geodetskog vještačenja iznos od 250,00 EUR, te za troškove izlaska sudske komisije na očevid iznos od 74,22 EUR), na broj računa i to: primatelj: OPĆINSKI SUD U ZLATARU, STALNA SLUŽBA U PREGRADI, IBAN ili broj računa primatelja: HR5723900011300000605, poziv na broj 207-15174-2026, i naznakom broja predmeta (P) Z-15174/2026, te da sudu dostavi dokaz o izvršenoj uplati najkasnije 3 (tri) dana prije zakazanog očevida jer se u protivnom isti neće održati i postupak će se obustaviti.

Napomena:   
U  slučaju nepovoljnih vremenskih uvjeta, očevid i rasprava se neće održati.
 

U Pregradi, 10. studenog 2026.

								      Sutkinja:

      						                Sanja Leskovar-Hostić



POUKA O PRAVNOM LIJEKU:
	Protiv ovog rješenja nije dopuštena žalba.
Osobe koje imaju pravni interes, mogu svoja prava ostvarivati u tijeku ispravnog postupka, podnošenjem prijave ili prigovora u roku otvorenom za ispravak,  odnosno u parnici pred sudom ili pred drugim nadležnim tijelom, nakon što pojedinačni ispravni postupak bude zaključen.

Dostaviti:
1. e-Oglasna ploča suda
2. Oglasna ploča DGU, PUK Krapina, Ispostava za katastar nekretnina Pregrada
3. Oglasna ploča Grada Pregrade
4. Zk. odjel Pregrada
5. GEO-TNT d.o.o. Pregrada, Stjepana Škreblina 4/I
6. Novak Josipa, Pregrada, Kostelsko 33
7. Filipčić Štefanija, Krapinske Toplice, A. Mihanovića 1
8. Cajhen Milan, Kostelsko 33
9. [bookmark: _GoBack]Cajhen Mirko, Kostelsko 32, Pregrada

